Nefungujúca liečba akné u nášťročnej dcéry: Uriage Hyseac zlyháva. Čo ďalej?
Dobrý deň moja 13.r.dcéra používa uriage hyseac na akné celú  zelnú radu , no nevidím nijaké zlepšenie. Pri menštruacii sa jej  tvár zhorší.    Ako jej pomôcť. Na kožnom sme boli  a dali nám práve túto uriage hyseac celú radu a aknemycin roztok...
Dobrý deň,
ďakujeme za Vašu otázku.
Akné je kožný problém, ktorý trápi aj ľudí v mladom veku. Základom liečby a aby sa zároveň predchádzalo jeho opätovnému vzniku, je čistenie pleti ráno a večer. Odstráni sa tým z pokožky nahromadený maz a nečistoty, ktoré blokujú póry a hromadia v nich baktérie.
Aj aknózna pokožka môže mať ďalšie špecifiká (mastná alebo suchá pokožky, citlivosť či začervenanie pokožky a iné), ktoré sú veľmi dôležité pri výbere vhodnej kozmetiky. Výberu správnej dermokozmetiky by preto mala predchádzať odborná diagnostika pleti v špecializovaných zariadeniach alebo v ambulancii kožného lekára. Na základe získaných výsledkov sa následne ľahšie zvolí kozmetika, ktorá by mala čo najviac vyhovovať požiadavkam pleti a tým pádom by sa jej problémy minimalizovali alebo udržiavali pod kontrolou.
Každá rutina v starostlivosti o pleť by mala obsahovať základné kroky ako je dôkladne čistenie, aktívne látky, výživa (krém) a SPF produkt, ktorý by mal byť súčasťou len rannej starostlivosti o pleť. Jednotlivé produkty, ktorá sa používajú môžu byť z rovnakej značky a rady, ale taktiež sa môžu rôzne kombinovať podľa potreby. Na aknóznu pleť je vhodná rada Uriage Hyséac.
Avšak ak pretrvávajú naďalej kožné problémy, je potrebné sa obrátiť na lekára- dermatológa, ktorý prehodnotí nastavenú liečbu a určí ďalší postup.
Prajem pekný zvyšok dňa.
S pozdravom,
PharmDr. Anna Pacalajová